Wenger om å spille omkamp: - Jeg er frustrert
Forrige gang Arsenal løftet et trofé var i 2005 på Millenium Stadium i Cardiff. I ettermiddag var Arsené Wengers mannskap tilbake på walisisk jord - med håp om å sende Swansea ut av verdens eldste klubbturnering. Håpet lever fortsatt, for lagene må ut i omkamp senere denne månenden. - Jeg er frustrert siden det ikke var ikke noe jeg ønsket. Men hvis det står mellom å ryke ut eller bli værende, tar jeg heller omkampen, sier Wenger til klubbens nettsider.Selv om The Gunners hadde ballen mest i store perioder av første omgang, var det vertene som skapte de største farlighetene. Danny Graham kom til kampens første farlighet da han la ned ballen på mesterlig vis. Per Mertesacker slet med å holde følge i duellen, og spissen banket til på halv volley fra rundt 18 meter. Kyle Bartley kom enda nærmere med sitt hodestøt. Arsenal-forsvaret slet med markeringen, og 21-åringen traff tverrliggeren. Santi Cazorla burde ha gitt londonerne ledelsen ti minutter før hvilen. Spanjolen startet angrepet, ble spilt fri og kunne avslutte umarkert fra rundt ti minutter. Forsøket gikk imidlertid et godt stykke over Michel Vorm i Swansea-buret. Arsenal startet andre omgang klart best, og Michael Laudrups menn hadde store problemer med å holde følge. Olivier Giroud sto bak de fleste mulighetene. I løpet av få minutter kunne han ha scoret tre ganger.Swansea valgte å starte med toppscorer Michu på benken. Angriperen senket Arsenal på Emirates i Premier League før, og spanjolen trengte bare to minutter på å skape trøbbel for dem igjen. 26-åringen utnyttet ubalansen i Arsenals backrekke til det fulle. Han vant ballen, satte på turboen og gjorde ingen feil alene med en utspilt Wojciech Szczesny.Men det var Arsenal som kjørte kampen, og waliserne ble fullstendig skjelvene etter ledermålet. Bortelaget skapte sjanser fra alle kanter, og ti minutter før full tid fikk de betalt. Wenger kastet inn Lukas Podolski, og tyskeren satte inn utligningen med venstrefoten. Bare to minutter senere hadde Arsenal snudd kampen. Kieran Gibbs avsluttet et nydelig angrep med en fantastisk avslutning i nettaket. Men da de fleste trodde at Swansea var ferdig, hentet de fram uante krefter. Danny Graham banket inn utligningen etter en corner - og fikset omkamp på Emirates Stadium.Norwich - Luton, Oldham - Mansfield/Liverpool, Macclesfield - Wigan/Bournemouth, Derby - Blackburn, Hull - Leyton Orient/Barnsley, Middlesbrough - Aldershot, Millwall - Aston Villa, Leeds/Birmingham - Tottenham, Brighton - Swansea/Arsenal, Crystal Palace/Stoke - Manchester C., West Ham/Manchester U. - Fulham/Blackpool, Southend/Brentford - Chelsea, Reading - Sheffield U., Huddersfield - Leicester, Queens Park Rangers/West Bromwich - Sheffield Wednesday/Milton Keynes Dons, Bolton/Sunderland - Cheltenham/Everton. Kampene spilles 26. og 27. januar.
(Swansea-Arsenal 2-2) Arsenal snudde kampen i løpet av to minutter, men må ut i omkamp etter å ha rotet bort seieren i Wales.